Legal Document

Category: 6

Text:
4. ΒΑΣΙΛΙΚΟΝ ΔΙΑΤΑΓΜΑ υπ΄ αριθ. 220 της 12/30 Μαρτ. 1971 (ΦΕΚ Α΄ 63) Περί απονομής Γενικών Πτυχίων Χειριστών Ασυρμάτου. Έχοντες υπ΄ όψιν: 1.Τας διατάξεις του άρθρ. 6 του Ν.Δ. 2625/1953 «περί απονομής Γενικού Πτυχίου Χειριστού Ασυρμάτου». 2.Την υπ΄ αριθ. 902/1970 γνωμοδότησιν του ΑΣΔΥ, και 3.Τας υπ΄ αριθ. 934/1970 και 90/1971 γνωμοδοτήσεις του Συμβουλίου της Επικρατείας, προτάσει του Ημετέρου επί των Συγκοινωνιών Υπουργού, απεφασίσαμεν και διατάσσομεν: Άρθρ.1.Δικαίωμα συμμετοχής εις τας εξετάσεις προς απόκτησιν Γενικού Πτυχίου Ραδιοτηλεγραφητού η Γενικού Πτυχίου Ραδιοτηλεφωνητού έχει ο συγκεντρών τα κάτωθι προσόντα: α)Να είναι Έλλην πολίτης εγγεγραμμένος εις τα Μητρώα Αρρένων Δήμου η Κοινότητος και να έχη συμπεπληρωμένον το 18ον έτος της ηλικίας του. β)Να κέκτηται απολυτήριον πλήρους Γυμνασίου η ισότιμον προς αυτό. γ)Να έχη αρτίαν την όρασιν, την ακοήν και την άρθρωσιν της φωνής. δ)Να έχη αποφοιτήσει επιτυχώς από Κρατικήν Σχολήν εκπαιδεύσεως Ραδιοτηλεγραφητών η από νομίμως λειτουργούσαν Ιδιωτικήν Σχολήν Ραδιοτηλεγραφίας η Ραδιοτηλεφωνίας η να έχη αποφοιτήσει επιτυχώς ως Ραδιοτηλεγραφητής η Ραδιοτηλεφωνητής από Σχολήν του ΟΤΕ η Σχολήν των Ενόπλων Δυνάμεων η των Σωμάτων Ασφαλείας. ε)Να είναι νομιμόφρονων. ς)Να μη έχη καταδικασθή ουδέ να τελή υπόδικος επί παραβάσει του Ποινικού Νόμου, συνεπαγομένη κώλυμα προς διορισμόν εις Δημοσίαν Υπηρεσίαν. 2.Προς απόδειξιν των εν τη προηγουμένη παραγράφω προσόντων δέον να υποβάλλωνται εις την αρμοδίαν Διανομαρχιακήν Υπηρεσίαν του Υπουργείου Συγκοινωνιών παρά του υποψηφίου τα κάτωθι πιστοποιητικά: α)Πιστοποιητικόν εγγραφής εις τα Μητρώα Αρρένων Δήμου η Κοινότητος, εμφαίνον την χρονολογίαν και τον τόπον γεννήσεως η αποδεικτικόν στοιχείων ταυτότητος. β)Απολυτήριον πλήρους Γυμνασίου η ισότιμον προς αυτό η έγκυρον αποδεικτικόν τούτων. γ)Πιστοποιητικόν Κρατικής η Δημοτικής Υγειονομικής Υπηρεσίας η Νοσοκομείου, προσφάτου εκδόσεως και πάντως ουχί πέραν του εξαμήνου. δ)Πτυχίον, αποδεικτικόν η βεβαίωσιν, περί επιτυχούς φοιτήσεως, εις μιαν εκ των υπό στοιχ. δ΄ της προηγουμένης παραγράφου Σχολών. ε)Σημείωμα της οικείας Αστυνομικής Αρχής, περί υποβολής αιτήσεως προς έκδοσιν Πιστοποιητικού Κοινωνικών φρονημάτων ισχύοντος (του πιστοποιητικού) επί εξάμηνον από της εκδόσεώς του. ς)Πιστοποιητικόν Ποινικού Μητρώου, ως και τοιούτον Εισαγγελίας, προσφάτου εκδόσεως και πάντως ουχί πέραν του εξαμήνου. ζ)Γραμμάτιον Δημοσίου Ταμείου, περί καταθέσεως των εν άρθρ. 7 του παρόντος οριζομένων παραβόλων. Οι απόφοιτοι της Σχολής ΤΤΤ η οι απόφοιτοι Ραδιοτηλεγραφηταί η Ραδιοτηλεφωνηταί της Σχολής ΟΤΕ υπηρετούντες ως μόνιμοι υπάλληλοι του Δημοσίου η του ΟΤΕ, οι κάτοχοι διπλώματος Ραδιοτηλεγραφητού του Εμπορικού Ναυτικού, οι κάτοχοι πτυχίου Ιπταμένου της Πολιτικής Αεροπορίας, χορηγηθέντος κατά τας διατάξεις του από 76/26.7.1952 Β.Δ/τος “περί αντικαταστάσεως των ισχυουσών διατάξεων του από 7.8.1931 Π.Δ/τος “περί Κανονισμού εναερίου κυκλοφορίας”, ως ετροποποιήθη και συνεπληρώθη μεταγενεστέρως, των αναφερομένων εις τα πτυχία ιπταμένου προσωπικού Πολιτικής Αεροπορίας”, οι κάτοχοι πτυχίου Ιπταμένου του Αρχηγείου Αεροπορίας, οι κάτοχοι πτυχίου Ραδιοτηλεγραφητού η Ραδιοτηλεφωνητού της Πολιτικής Αεροπορίας, οι εν ενεργεία Αξιωματικοί η Υπαξιωματικοί Διαβιβάσεων των Ενόπλων Δυνάμεων η των Σωμάτων Ασφαλείας, δύνανται αντί των υπό στοιχ. β, γ, δ, ε και ς δικαιολογητικών να υποβάλλουν βεβαίωσιν της αρμοδίας Κρατικής Υπηρεσίας η του ΟΤΕ, εμφαίνουσαν την ιδιότητά των ταύτην και την κατοχήν υπ΄ αυτών των εν τη παρ. 1 του παρόντος άρθρου αντιστοίχως οριζομένων προσόντων. 3.Τα προσόντα των υποψηφίων ελέγχονται παρά της κατά τόπον αρμοδίας Διανομαρχιακής Υπηρεσίας του Υπουργείου Συγκοινωνιών επί τη βάσει των εν τη προηγουμένη παραγράφω πιστοποιητικών, συντασσομένης σχετικής εκθέσεως. 4.Μετά το πέρας του εν τη προηγουμένη παραγράφω ελέγχου και τουλάχιστον πέντε ημέρας προ της ενάρξεως των εξετάσεων, δημοσιεύεται πίναξ περιλαμβάνων τα ονόματα των υποψηφίων οίτινες γίνονται δεκτοί προς εξέτασιν και τα ονόματα των αποκλειομένων των εξετάσεων. Άρθρ.2.-1.Αι εξετάσεις δια την απόκτησιν Γενικού Πτυχίου Ραδιοτηλεγραφητού η Γενικού Πτυχίου Ραδιοτηλεφωνητού διενεργούνται εις τας έδρας των κατά τόπους Διανομαρχιακών Υπηρεσιών του Υπουργείου Συγκοινωνιών κατά το πρώτον δεκαπενθήμερον των μηνών Φεβρουαρίου, Ιουνίου και Οκτωβρίου εκάστου έτους. 2.Η προκήρυξις διενεργείας των εξετάσεων  εκάστης περιόδου, περιλαμβάνουσα και ανάλυσιν της επί εκάστου των εν άρθρ. 3 μαθημάτων εξεταστέας ύλης, ορίζεται δι΄ ανακοινώσεως, τοιχοκολλουμένης εις το κτίριον της κατά τόπον αρμοδίας δια την διενεργείαν των εξετάσεων Δια(Αντί της σελ. 445(α) Σελ. 445(β) Τεύχος 418-Σελ. 97 Χειριστές Ασυρμάτου 22.Ζ.β.4 νομαρχιακής Υπηρεσίας του Υπουργείου Συγκοινωνιών ένα μήνα προ της διενεργείας των εξετάσεων. 3.Οι επιθυμούντες να μετάσχουν των εξετάσεων δέον να υποβάλουν δέκα ημέρας τουλάχιστον προ της ενάρξεως της εξεταστικής περιόδου αίτησιν προς την αρμοδίαν Υπηρεσίαν του Υπουργείου Συγκοινωνιών εις ην να προσδιορίζεται σαφώς το πτυχίον προς απόκτησιν του οποίου επιθυμεί να προσέλθη εις τας εξετάσεις ο αιτών, η εξεταστική περίοδος και η γλώσσα εις την οποίαν επιθυμεί να εξετασθή (Αγγλική η Γαλλική). Άρθρ.3.-1.Οι υποψήφιοι εξετάζονται: α)Γραπτώς και β)πρακτικώς. 2.Η γραπτή δοκιμασία περιλαμβάνει την εξέτασιν των υποψηφίων επί των κάτωθι μαθημάτων: Α΄.Κανονισμοί Τηλεπικοινωνιών (Διεθνής Τηλεγραφικός Κανονισμός, Διεθνής Κανονισμός Ραδιοεπικοινωνιών, Πρόσθετος Κανονισμός Ραδιοεπικοινωνιών). Β΄.Θεωρία και Τεχνική Ηλεκτρολογίας και Ραδιοηλεκτρολογίας. (Εισαγωγή εις τον Ηλεκτρισμόν, συνεχή ρεύματα, εναλλασσόμενα ρεύματα, μαγνητισμός, ηλεκτρομαγνητισμός, γεννήτριαι, μετασχηματισταί, ηλεκτρονικαί λυχνίαι, κυκλώματα ασυρμάτου τηλεπικοινωνίας, τρανζίστορ, κεραίαι). Γ΄.Θεωρία και Τεχνική Ραδιοτηλεφωνίας και Ραδιοτηλεγραφίας. (Ηλεκτρονόμοι, τηλεγραφικά αλφάβητα, μικρόφωνα, μεγάφωνα, ακουστικά, πομποί, δέκται συντηρουμένων κυμάτων, παράσιτα, απόκρισις ραδιοσυσκευών). Αναλυτικώς η ύλη επί των ανωτέρω μαθημάτων Α, Β και Γ θα καθορίζεται εκάστοτε δι΄ αποφάσεως του Υπουργού Συγκοινωνιών, δημοσιευομένης εις την Εφημερίδα της Κυβερνήσεως. Παρ΄ εκάστη Διανομαρχιακή Υπηρεσία θα υφίσταται ικανός αριθμός αντιτύπων της εν λόγω αποφάσεως, προς διευκόλυνσιν των υποψηφίων. Δ΄.Ξένη γλώσσα: α)Υπαγόρευσις εις την Αγγλικήν η Γαλλικήν γλώσσαν κειμένου 8 έως 10 στίχων και μετάφρασις τούτου εις την Ελληνικήν. β)Υπαγόρευσις εις την Ελληνικήν γλώσσαν κειμένου 8 έως 10 στίχων και μετάφρασις τούτου αναλόγως εις την Αγγλικήν η Γαλλικήν. γ)Ορθή γραφή και μετάφρασις 20 όρων αναφερομένων εις τας ραδιοεπικοινωνίας. Εξεδόθη η υπ΄ αριθ. 205226 της 12/14 Μαΐου 1971 (ΦΕΚ Β΄ 353) απόφ. Υπ. Συγκοινωνιών, περί αναλυτικής ύλης εξεταστέων μαθημάτων προς απόκτησιν Γεν. Πτυχίου Χειριστού Ασυρμάτου. 3.Η πρακτική δοκιμασία περιλαμβάνει την εξέτασιν των υποψηφίων επί των κάτωθι μαθημάτων: Α΄.Μεταβίβασις δια χειριστηρίου και δια σημείων του Κώδικος Μόρς ενός κειμένου αποτελουμέ Σελ. 446(β) Τεύχος 418-Σελ. 98 νου εξ 60 ομάδων κώδικος των 5 χαρακτήρων (γραμμάτων, αριθμών και σημείων) μεταβιβαζομένων με ταχύτητα 16 ομάδων ανά λεπτόν. Το ήμισυ του άνω κειμένου μεταβιβάζεται δι΄ Ελληνικού και το υπόλοιπον ήμισυ δια σημείων του λατινικού αλφαβήτου Μόρς. Β΄.Λήψις δι΄ ακοής, ενός κειμένου της αυτής ως άνω συνθέσεως, μεταβιβαζομένου με την αυτήν ταχύτητα. Γ΄.Μεταβίβασις δια μικροφώνου, ενός κειμένου εκ 50 λέξεων, περιλαμβάνοντος κατά το ήμισυ λέξεις της σαφούς Ελληνικής γλώσσης και κατά το υπόλοιπον ήμισυ λέξεις της σαφούς Αγγλικής η Γαλλικής γλώσσης, αριθμούς, συντετμημένας εκφράσεις, ομάδας Κώδικος και σημεία. Δ΄.Λήψις δι΄ ακουστικών, ενός κειμένου της αυτής ως άνω συνθέσεως. Ε΄.Προφορική εξέτασις προς διαπίστωσιν στοιχειωδών γνώσεων επί της ρυθμίσεως, πρακτικής λειτουργίας και συντηρήσεως των συνηθέστερον χρησιμοποιουμένων συσκευών εν τη διεξαγωγή της Ραδιοτηλεγραφικής και Ραδιοτηλεφωνικής Υπηρεσίας. ΣΤ΄.Συννενόησις εις την ξένην γλώσσαν. Απάντησις του εξεταζομένου, προφορικώς εις την Αγγλικήν η Γαλλικήν επί πέντε ερωτήσεων, εξ ων αι 3 τουλάχιστον δέον να λαμβάνωνται εκ του παραρτήματος 9 του Κανονισμού Ραδιοεπικοινωνιών (Κώδιξ Q). 4.Οι υποψήφιοι δια την απόκτησιν Γενικού Πτυχίου Ραδιοτηλεγραφητού εξετάζονται εφ΄ όλων των μαθημάτων των αναφερομένων εις τας παρ. 2 και 3 του παρόντος άρθρου. 5.Οι υποψήφιοι δια την απόκτησιν Γενικού Πτυχίου Ραδιοτηλεφωνητού εξετάζονται εφ΄ όλων των μαθημάτων των αναφερομένων εις τας παρ. 2, 3Γ, 3Δ, 3Ε και 3ΣΤ του παρόντος άρθρου. 6.Καθ΄ εκάστην εξεταστικήν περίοδον και 5 τουλάχιστον ημέρας προ της ενάρξεως των εξετάσεων καταρτίζεται υπό της αρμοδίας Υπηρεσίας το πρόγραμμα των εξετάσεων, όπερ ανακοινούται δια τοιχοκολλήσεως εις το κτίριον της κατά τόπον αρμοδίας Υπηρεσίας του Υπουργείου Συγκοινωνιών. Το πρόγραμμα περιλαμβάνει: α)Τας ημέρας, τας ώρας και τας αιθούσας εξετάσεως εκάστου των μαθημάτων της γραπτής και πρακτικής δοκιμασίας. β)Τα ονόματα των γενομένων δεκτών εις τας εξετάσεις, ως και τα ονόματα των αποκλειομένων των εξετάσεων. γ)Άλλας πληροφορίας αφορώσας την διενέργειαν των εξετάσεων, ως και την κατανομήν των εξεταζομένων εις ομάδας δια την πρακτικήν εξέτασιν κλπ. 22.Ζ.β.4 Χειριστές Ασυρμάτου 7.Oι υποψήφιοι εξετάζονται κατά την πρώτην ημέραν των εξετάσεων εις τα μαθήματα λήψεως ραδιοτηλεγραφίας και λήψεως ραδιοτηλεφωνίας. Η εξέτασις εις τα άλλα μαθήματα ενεργείται μετά την διόρθωσιν των γραπτών και την έκδοσιν των αποτελεσμάτων εις τα δύο ταύτα μαθήματα. Η σειρά εξετάσεως των άλλων μαθημάτων καθορίζεται δια του προγράμματος των εξετάσεων. 8.Η γραπτή εξέτασις δέον να διεξάγηται κατά τρόπον εξασφαλίζοντα την αντικειμενικήν κρίσιν της Επιτροπής επί της πραγματικής ικανότητος των εξεταζομένων. Προς τον σκοπόν αυτόν λαμβάνονται τα κατά την κρίσιν της Επιτροπής απαιτούμενα μέτρα: α)Οι υποψήφιοι τοποθετούνται ανά εις εις έκαστον γραφείον και εν μία και μόνη αιθούση εφ΄ όσον ο αριθμός των επιτρέπει τούτο. Ούτοι δέον να είναι εφωδιασμένοι με τα αναγκαιούντα μόνον είδη γραφικής ύλης, απαγορευομένης της χρήσεως οιουδήποτε εντύπου η φύλλου χάρτου πλην των παρά της Εξεταστικής Επιτροπής παρεχομένων. β)Η Εξεταστική Επιτροπή προνοεί, ώστε να υπάρχη προ της εξετάσεως ποσότης λευκών φύλλων χάρτου, φερόντων διπλούν, αδιαφανές επικάλυμμα, υφ΄ ο οι εξεταζόμενοι υποψήφιοι υποχρεούνται να αναγράφουν ευαναγνώστως το ονοματεπώνυμόν των. Το επικάλυμμα δεν επικολλάται ει μη μόνον μετά τον έλεγχον του αναγραφέντος ονοματεπωνύμου, υπό της Επιτροπής βάσει της ταυτότητος των υποψηφίων. γ)Απαγορεύεται η μεταξύ των εξεταζομένων αλληλοβοήθεια, η χρήσις βιβλίων, η έξοδος εκ της αιθούσης των εξετάσεων προ της παραδόσεως του γραπτού των, η συνεννόησις αυτών μεθ΄ οιουδήποτε προσώπου εντός η εκτός της αιθούσης και πάσα εν γένει αντιγραφή. Παράβασις της διατάξεως ταύτης εκ μέρους υποψηφίου τινός συνεπάγεται τον αποκλεισμόν αυτού εκ της εξετάσεως και βαθμολογείται δια του μηδενός. 9.Κατά την εξέτασιν εκάστου μαθήματος δέον να παρίστανται τα τρία τουλάχιστον εκ των μελών της Επιτροπής. 10.Ολίγον προ της ορισθείσης ώρας δια την εξέτασιν εκάστου μαθήματος των γραπτών εξετάσεων συνέρχεται η Επιτροπή και καθορίζει 15 θέματα εκ της οικείας δια το μάθημα τούτο ύλης, επί των οποίων διεξάγεται κλήρωσις 5 θεμάτων, άτινα και υπαγορεύονται εις τους υποψηφίους, προς γραπτήν ανάπτυξιν. 11.Ο Πρόεδρος της Επιτροπής ορίζει τον χρόνον εντός του οποίου υποχρεούνται οι εξεταζόμενοι να παραδώσουν τα γραπτά των. Ο χρόνος ούτος, οριζόμενος αναλόγως της εκτάσεως των προς ανάπτυξιν θεμάτων, δεν δύναται να είναι ελάσσων της μιας ώρας ουδέ να υπερβαίνη τας τρεις ώρας. 12.Ευθύς ως περατωθή η γραπτή εξέτασις συναθροίζονται τα γραπτά των υποψηφίων, μονογράφονται υπό της Επιτροπής και αριθμούνται κατ΄ αύξοντα αριθμόν. 13.Η διόρθωσις και η βαθμολογία των γραπτών εκάστου μαθήματος ενεργείται παρά μέλους της Εξεταστικής Επιτροπής. Ο βαθμός εκάστου μαθήματος αναγράφεται ολογράφως δια μελάνης επί του γραπτού. 14.Η πρακτική εξέτασις των υποψηφίων ενεργείται ενώπιον τριών τουλάχιστον εκ των μελών της Επιτροπής. Οι υποψήφιοι εξετάζονται ιδιαιτέρως έκαστος η καθ΄ ομάδας, αναλόγως του εξεταζομένου μαθήματος. 15.Η εξέτασις των υποψηφίων εις την ικανότητα του μεταβιβάζειν και λαμβάνειν δια της ακοής σημεία του Κώδικος Μόρς ενεργείται επί ραδιοτηλεγραφικών συσκευών, η εξέτασις εις την μεταβίβασιν και λήψιν δια ραδιοτηλεφώνου, επί ραδιοτηλεφωνικών συσκευών, η δε εξέτασις εις την ρύθμισιν, πρακτικήν λειτουργίαν και συντήρησιν συσκευών, επί συσκευών οι τύποι των οποίων ορίζονται δια του προγράμματος των εξετάσεων. 16.Κατά την εξέτασιν των υποψηφίων εις την λήψιν δια ραδιοτηλεγραφίας η ραδιοτηλεφώνου οι εξεταζόμενοι αναγράφουν το μεταβιβασθέν αυτοίς κείμενον, επί φύλλου χάρτου, χορηγουμένου υπό της Επιτροπής. Μετά το πέρας της εξετάσεως εκάστου υποψηφίου η εκάστης ομάδος, τα γραπτά συγκεντρούνται και μονογράφονται υπό της Επιτροπής. 17.Η εξέτασις εις την ικανότητα του συνδιαλέγεσθαι εις την Αγγλικήν η την Γαλλικήν ενεργείται προφορικώς. Εις την υπό των υποψηφίων υποβαλλομένην αίτησιν συμμετοχής εις τας εξετάσεις δέον να δηλούται εις ποίαν εκ των γλωσσών τούτων επιθυμούν να εξετασθούν. 18.Η βαθμολογία δια την μεταβίβασιν δια ραδιοτηλεγραφίας η ραδιοτηλεφώνου, δια την ρύθμισιν, πρακτικήν λειτουργίαν και συντήρησιν συσκευών και δια την ικανότητα του συνδιαλέγεσθαι εις την Αγγλικήν η Γαλλικήν ενεργείται επί τόπου ευθύς μετά την εξέτασιν εκάστου υποψηφίου. Η διόρθωσις των γραπτών της εξετάσεως εις την λήψιν, ανατίθεται εις μέλος της Επιτροπής. Εις απάσας τας άνω περιπτώσεις βαθμολογούν δύο μέλη της Επιτροπής, ο δε μέσος όρος των τεθέντων βαθμών αποτελεί την βαθμολογίαν του υποψηφίου δι΄ έκαστον των ανωτέρω μαθημάτων. 19.Περατωθείσης της βαθμολογίας της γραπτής και πρακτικής εξετάσεως των υποψηφίων, η Επιτροπή, συνεδριάζουσα εν ολομελεία, προβαίνει εις την αποκάλυψιν των γραπτών και συντάσσει πρακτικόν εκδόσεως αποτελεσμάτων. Άρθρ.4.-1.Η εξέτασις των υποψηφίων δια την  απόκτησιν   Γενικού    Πτυχίου   Χειριστού   Ασυρ(Αντί της σελ. 447(α) Σελ. 447(β) Τεύχος 418-Σελ. 99 Χειριστές Ασυρμάτου 22.Ζ.β.4 μάτου (Γενικού Πτυχίου Ραδιοτηλεγραφητού η Γενικού Πτυχίου Ραδιοτηλεφωνητού) ενεργείται υπό πενταμελούς Επιτροπής εκ μονίμων δημοσίων υπαλλήλων η υπαλλήλων του ΟΤΕ η της ΥΠΑ. 2.Τα μέλη της Εξεταστικής Επιτροπής ορίζονται δι΄ αποφάσεως του Προϊσταμένου της αρμοδίας κατά τόπον Διανομαρχιακής Υπηρεσίας του Υπουργείου Συγκοινωνιών, συμφώνως προς το από 30.10.1970 Β.Δ/μα “περί καθορισμού των διατηρουμένων υπέρ του Υπουργού και των περιφερειακών αρχών Διανομαρχιακού επιπέδου του Υπουργείου Συγκοινωνιών αρμοδιοτήτων, ως και των μεταβιβαζομένων εις την Υπηρεσίαν Συγκοινωνιών Πρωτευούσης κατά το Ν.Δ. 532/1970”. Δια της αυτής αποφάσεως ορίζονται ο Πρόεδρος της Επιτροπής, τα πέντε αναπληρωματικά μέλη, ο Γραμματεύς αυτής, ως και πάσα άλλη λεπτομέρεια σχετική με το έργον της Επιτροπής. 3.Τα μέλη της Επιτροπής, συνερχόμενα εις ειδικήν συνεδρίασιν πέντε ημέρας προ των εξετάσεων, καθορίζουν τας λεπτομέρειας διεξαγωγής των εξετάσεων. 4.Αι αποφάσεις της Επιτροπής διατυπούνται εις πρακτικόν και καταχωρούνται εις ειδικόν βιβλίον, τηρούμενον υπό του Γραμματέως. Τα πρακτικά υπογράφονται υπό του Προέδρου, των μελών και του Γραμματέως της Επιτροπής. 5.Η Επιτροπή θεωρείται εν νομίμω απαρτία εφ΄ όσον παρίστανται τουλάχιστον τα τρία εκ των τακτικών μελών αυτής, των υπολοίπων δύο μελών δυναμένων να λαμβάνωνται εκ των αναπληρωματικών. Άρθρ.5.-1.Έκαστον των εν τω άρθρ. 3 παρ. 2 μαθημάτων εξετάζεται και βαθμολογείται κεχωρισμένως. 2.Η βαθμολογία ορίζεται από 0 έως 10. 3.Κατά την βαθμολογίαν του μαθήματος «Λήψις» δια Μόρς αφαιρείται μία μονάς δια 3 αλλοιώσεις γραμμάτων, αριθμών και σημείων του ληφθέντος κειμένου. Δια 4 παραλείψεις γραμμάτων, αριθμών η σημείων του ληφθέντος κειμένου αφαιρείται μία μονάς. Δι΄ ολιγωτέρας των 3 αλλοιώσεων η των 4 παραλείψεων αφαιρείται κλάσμα βαθμού κατά την κρίσιν των εξεταστών, εν συνδυασμώ με την όλην εμφάνισιν του γραπτού. 4.Κατά την βαθμολογίαν δια την λήψιν Μόρς δι΄ ακοής, η δια ραδιοτηλεφώνου λαμβάνεται υπ΄ όψιν η ακριβής λήψις του μεταβιβασθέντος κειμένου, η τήρησις των κεκανονισμένων αποστάσεων μεταξύ λέξεων, ομάδων η σημείων και το ευανάγνωστον του ληφθέντος κειμένου. Σελ. 448(β) Τεύχος 418-Σελ. 100 5.Κατά την βαθμολογίαν δια την μεταβίβασιν δια χειριστηρίου Μόρς λαμβάνεται υπ΄ όψιν πλην της ορθής μεταβιβάσεως των σημείων και η σταθερότης μετά της οποίας χειρίζει ο εξεταζόμενος, ως και η ευκρίνεια των μεταβιβαζομένων σημείων, κατά δε την βαθμολογίαν δια την μεταβίβασιν δια ραδιοτηλεφώνου λαμβάνεται υπ΄ όψιν η ορθή και ευκρινής εκφώνησις των μεταβιβαζομένων λέξεων, ομάδων η σημείων. 6.Θεωρείται επιτυχών και κρίνεται ικανός να λάβη το Γενικόν Πτυχίον Ραδιοτηλεγραφητού η το Γενικόν Πτυχίον Ραδιοτηλεφωνητού ο υποψήφιος, όστις ήθελε συγκεντρώσει τους κάτωθι βαθμούς: α)Εις έκαστον των γραπτών μαθημάτων: Κανονισμοί Τηλεπικοινωνιών, Θεωρία και Τεχνική Ραδιοτηλεφωνίας και Ραδιοτηλεφωνίας και Θεωρία και Τεχνική Ηλεκτρολογίας και Ραδιοηλεκτρολογίας τουλάχιστον 5. β)Εις την ξένην γλώσσαν μέσον όρον γραπτής και προφορικής εξετάσεως τουλάχιστον 6. γ)Εις έκαστον των μαθημάτων: Λήψις εις την Ραδιοτηλεγραφίαν, Λήψις εις την Ραδιοτηλεφωνίαν, Μεταβίβασις εις την Ραδιοτηλεγραφίαν, Μεταβίβασις εις την Ραδιοτηλεφωνίαν, τουλάχιστον 6. δ)Εις το μάθημα Ρύθμισις, πρακτική λειτουργία ραδιοηλεκτρικών συσκευών, τουλάχιστον 5. 7.Πας μη προσερχόμενος προς εξέτασιν εις οιονδήποτε μάθημα, κατά την καθοριζομένην ημερομηνίαν, θεωρείται ως μη συμμετασχών των εξετάσεων της περιόδου ταύτης. 8.Τα γραπτά των υποψηφίων παραμένουν εις την αρμοδίαν Διανομαρχιακήν Υπηρεσίαν, φυλασσόμενα επί εν έτος από του πέρατος των εξετάσεων, μεθ΄ ο καταστρέφονται. 9.Εις την Γενικήν Διεύθυνσιν ΤαχυδρομείωνΤηλεπικοινωνιών του Υπουργείου Συγκοινωνιών δέον, όπως, εντός μηνός από της εκδόσεως των αποτελεσμάτων υποβάλλεται ονομαστική κατάστασις των εξετασθέντων μετά της βαθμολογίας εις έκαστον μάθημα. 10.Οι αποτυχόντες δύνανται να προσέλθουν εκ νέου προς εξέτασιν κατά την επομένην εξεταστικήν περίοδον. 22.Ζ.β.4 Χειριστές Ασυρμάτου Άρθρ.6.-1.Εις τους επιτυχόντας κατά τας εξετάσεις χορηγείται παρά της κατά τόπον αρμοδίας Υπηρεσίας του Υπουργείου Συγκοινωνιών Γενικόν Πτυχίον Ραδιοτηλεγραφητού η Γενικόν Πτυχίον Ραδιοτηλεφωνητού. Ο τύπος των πτυχίων τούτων καθορίζεται δι΄ αποφάσεως του Υπουργού Συγκοινωνιών. 2.Τα πτυχία υπογράφονται υπό του Προϊσταμένου της αρμοδίας Διανομαρχιακής Υπηρεσίας του Υπουργείου Συγκοινωνιών. 3.Κεκυρωμένον αντίγραφον χορηγουμένου πτυχίου δέον όπως υποβάλλεται εις το Υπουργείον Συγκοινωνιών (Γενικήν Διεύθυνσιν ΤαχυδρομείωνΤηλεπικοινωνιών) εντός ενός μηνός από της εκδόσεώς του. Άρθρ.7.-1.Τα εν άρθρ. 6 του Ν.Δ. 2625/1953 προβλεπόμενα παράβολα καθορίζονται ως κάτωθι: α)Δια την συμμετοχήν εις τας εξετάσεις προς απόκτησιν Γενικού Πτυχίου Ραδιοτηλεγραφητού δραχ. 100. β)Δια την συμμετοχήν εις τας εξετάσεις προς απόκτησιν Γενικού Πτυχίου Ραδιοτηλεφωνητού δραχ. 50. Με την Τ/61039/6-21 Μαΐου 1986 (ΦΕΚ Β΄ 345) απόφ. Υπ. Οικονομικών και Μεταφορών και Επικοινωνιών τα ποσά της άνω παρ. 1 αναπροσαρμόστηκαν ως εξής: «α)Για συμμετοχή στις εξετάσεις για απόκτηση γενικού πτυχίου ραδιοτηλεγραφητή, από δραχ. 100 σε δραχ. 1.000. β)Για συμμετοχή στις εξετάσεις για απόκτηση γενικού η περιορισμένου πτυχίου ραδιοτηλεφωνητή, από δραχ. 50 σε δραχ. 500». Με το άρθρ. 2 της 69650/5111 της 6-19 Αυγ. 1998 (ΦΕΚ Β΄ 888) απόφ. Υπ. Οικονομικών και Μεταφορών και Επικοινωνιών. κατωτ. σελ. 470,0044, αναπροσαρμόστηκαν από 1 Ιανουαρίου 1999 τα παράβολα και τέλη της άνω παρ. 1 και καθορίστηκαν ως εξής: α.Για απόκτηση Γενικού Πτυχίου Ραδιοτηλεγραφητή, δραχ. 6.000 ως παράβολο. β.Για απόκτηση Γενικού η Περιορισμένου Πτυχίου Ραδιοτηλεφωνητή, δραχ. 6.000 ως παράβολο. Σύμφωνα δε με το άρθρ. 4 της αυτής ως άνω απόφασης καταργήθηκε η άνω 53912/788/97 Κ.Υ.Α. Με την παρ. 1 της 53912/788/4-28 Φεβρ. 1997 (ΦΕΚ Β 139) απόφ. Υπ. Οικον. και Μεταφ. και Επικοιν. τα παράβολα που προβλέπονται στην άνω παρ. 1 καθορίστηκαν ως εξής: α.για απόκτηση Γενικού Πτυχίου Ραδιοτηλεγραφητή από 1.000 δρχ. σε 3.000 δρχ. και  β.για απόκτηση Γενικού η Περιορισμένου Πτυχίου Ραδιοτηλεφωνητή από 500 δρχ. σε 3.000 δρχ. Σύμφωνα δε με την παρ. 2 της ίδιας ως άνω απόφασης καταργήθηκε η άνω υπ΄ αριθ. Τ. 61039/1986 Κ.Υ.Α. 2.Τα παράβολα δεν επιστρέφονται εις μη μόνον εις την περίπτωσιν, καθ΄ ην ο υποβαλών αίτησιν προς συμμετοχήν εις τας εξετάσεις ήθελεν αποσύρει ταύτην δι΄ ενυπογράφου δηλώσεώς του, υποβαλλομένης προ της ενάρξεως των εξετάσεων. Άρθρ.8.-Από της ισχύος του παρόντος Β.Δ/τος καταργούνται πάντα τα λοιπά εις εκτέλεσιν του Ν.Δ. 2625/53 εκδοθέντα Β.Δ/τα σχετικά με την απονομήν Γενικών Πτυχίων Χειριστών Ασυρμάτου. (Αντί για τη σελ. 449(β) Σελ. 449(γ) Τεύχος 1289-Σελ. 77 Χειριστές Ασυρμάτου 22.Ζ.β.4 22.Ζ.β.4 Χειριστές Ασυρμάτου